“મને ડ્રાઇવિંગ નહોતું આવડતું, છતાં આ ઓફરે મને ઉત્તેજિત કરી. મેં ત્યાં ડ્રાઇવિંગની તાલિમ લીધી. કંપનીએ નિઃશૂલ્ક તાલિમ આપી અને હું શીખી ગઈ. મેં પ્રમાણપત્ર પણ મેળવી લીધું. હું તૈયાર હતી, પરંતુ મારી પાસે વાહન હોય તો જ હું તેમના માટે કામ કરી શકું, તેવો નિયમ હતો. આથી, ટેક્સીના માલિકો પાસે હું ગઈ, પરંતુ મહિલાને ડ્રાઇવર તરીકે રાખવા કોઈ તૈયાર નહોતું. મેં પતિને કાર ખરીદવાનું કહ્યું, પરંતુ તેમણે પ્રસ્તાવ ફગાવી દીધો. હું ડ્રાઇવર બનું તે તેમને પસંદ નહોતું. શિક્ષકની નોકરીમાં વધુ માન-સન્માન હોવાનું તેમનું કહેવું હતું, પરંતુ મારી પાસે કોઈ જ વિકલ્પ નહોતો અને આ વિશે વધુ કશું જ ન કહેવાનો નિર્ણય તેમણે જાહેર કરી દીધો હતો.”